Svein Urdal

Svein Urdal (født 1941) er en norsk embetsmann i Politiet.«Svein Urdal» i Store norske leksikon (2009, 15. februar) Han ble cand.jur. i 1970 og var underdirektør ved Ullersmo landsfengsel 1972–77, politifullmektig i Vadsø 1977–80, politiinspektør i Hamar 1980–87, politimester i Troms 1987–90, sjef for Politiets overvåkingstjeneste 1990–91 og politimester i Tønsberg 1992–2002. Fra 2002 var han politimester i Politidirektoratet.

Urdal fikk mye kritikk på grunn av Mossad-skandalen i 1991. Den gikk ut på at overvåkingspolitiet lot Mossad-agenter avhøre PLO-avhoppere i Norge under dekke av at de var nordiske politifolk. Saken ble såpass belastende at Urdal måtte fratre sin stilling i september 1991.Dagbladet - Fiasko-listen (13.3.1998) «Mossad-skandalen: Overvåkingspolitiet lot Mossad-agenter avhøre PLO-avhoppere i Norge under dekke av at de var nordiske politifolk. Overvåkingssjef Svein Urdal måtte gå i september 1991.»

 Referanser 

Kategori:Norske politimestere
Kategori:Personer fra Horten kommune